cyanic-selkie/wikianc huggingface dataset:
Sofie Vold
Liv og virke
Senere ble Sofie Vold selv lærer ved Nissen. Allerede mens hun fremdeles var elev, begynte hun i femtenårsalderen å undervise yngre elever ved skolen. Selv hadde hun teologistudenten Helge Vold som hjelpelærer i matematikk, en mann hun senere skulle bli gift med.
Hun ble 16. juli 1870 gift med presten Helge Nilsen Vold.
Vold skrev i 1880-årene sine oppvekstmemoarer til minne om søsteren Jone Dorph-Pedersen, som døde i 1884. De ble utgitt posthumt under tittelen Gamle minder fra Christiania og Jeløen. Boken be utgitt for det åpne markedet av Sofie Aubert Lindbæk på Aschehoug forlag. Boken byr på unike miljøskildringer fra forfatterens oppvekst, og ble meget populær i Moss.
Bolsjoj tsjelovek
Bolsjoj tsjelovek (originaltittel: Большой человек) er en russisk stumfilm fra 1908 regissert av Aleksandr Drankov.
Stortingsvalget 2013 i Fauske
Stortingsvalget 2013 i Fauske ble avholdt 9. september 2013 i Fauske kommune i Nordland. Det var 7,350 stemmeberettigede velgere i Fauske. Av disse avga 5,498 stemme. De godkjente stemmene fordelte seg slik på partiene:
Agnieszka Skrzypulec
Agnieszka Skrzypulec (født 3. juni 1989) er en polsk seiler som spesialiserer seg i 470. Under Sommer-OL 2012 i London representerte hun landet sitt, der hun ble nummer 12.
Under Sommer-OL 2020 i Tokyo som ble arrangert i 2021, tok hun sølv.
Fjellskog
Fjellskog er skog som vokser til fjells, der trær og andre planter er preget av andre klimatiske forhold enn skog i lavereliggende områder. Over fjellskogen finnes det alpin vegetasjon. Høyden der skogsområder går over til fjellskog varierer mye, ut fra geografiske og klimatiske forhold. Det finnes fjellskog både i temperert, middelhavs- og tropisk klima. I prosjektet Global 200 identifiserer WWF tolv økoregioner som fjellskoger.
Den frivillige milits for nasjonal sikkerhet
Den frivillige milits for nasjonal sikkerhet (italiensk Milizia Volontaria per la Sicurezza Nazionale, forkortet MVSN) var en paramilitær og fascistisk organisasjon i Italia før og under andre verdenskrig. Militsen ble utelukkende brukt av fascistpartiet Partito Nazionale Fascista, og soldatene sverget troskap til partilederen Benito Mussolini, ikke kong Viktor Emmanuel III. Militsen ble etter hvert kalt camisie nere, «svartskjorter», etter fargen på uniformene. Dette ble siden en fellesbenevnelse på en rekke fascistiske organisasjoner i og utenfor Italia.
Fjellskog
I Norge er det stort sett fjellbjørkeskogen som danner grensen mellom skogs- og fjellandskapet. På Østlandet og i Nord-Norge er det også vanlig med et belte av granskog, mens dette sjeldent forekommer på Vestlandet.
Den frivillige milits for nasjonal sikkerhet
Militsen hadde sin opprinnelse i de paramilitære gatekjemperne squadristi, som ble etablert i 1919, og som i 1922 deltok i marsjen mot Roma under Mussolinis statskupp denne høsten. Samme år ble squadristi omorganisert under navnet milizia, med underavdelinger kalt bandiere. 1. februar 1923 ble bevegelsen igjen omorganisert, etter en beslutning i Det store fascistiske rådet, og omdøpt til «den frivillige milits for nasjonal sikkerhet». De neste 20 åra ble korpset Mussolinis personlige hær som skulle beskytte ham, men svartskjortene innsats var ofte enda dårligere enn de regulære militærstyrkenes, og de forhindret ikke at han ble styrtet i et kupp i 1943.
Fjellskog
Definisjon
Definisjonen av fjellskog varierer mye; det er ingen generell enighet om en entydig klassifisering av begrepet. I ulike definisjoner pekes ofte på skog der klimatiske forhold hindrer vekst, eller som det øverste beltet av skog før man går over til mer åpent fjellandskap, men det er uenighet om hvor man skal avgrense dette i forhold til vanlig skog.
Den frivillige milits for nasjonal sikkerhet
Militsen eksisterte frem til den italienske våpenhvilen i 1943. Den italienske sosialrepublikk som befant seg i det nordlige Italia på tysk-okkupert område, omdannet militsen til Italias republikanske nasjonalgarde. ldelige oppgjør med sosialistene vant de kontroll over deler av Italia. Marsjen mot Roma i oktober ble en maktdemonstrasjon som sikret Mussolini statsministerposten.
Roger Kellaway
Roger Kellaway (født 1. november 1939 i Waban, Massachusetts) er en amerikansk pianist og komponist, kjent fra flere samarbeid med norske musikere.
Den frivillige milits for nasjonal sikkerhet
Delvis etter inspirasjon fra MVSN dannet Adolf Hitler og hans nazistparti NSDAP egne halvmilitære korps i Tyskland, først i Sturmabteilung (SA) som bestod av uniformerte «gatebøller», siden for ideologiske elitetropper i Schutzstaffeln (SS).
Fjellskog
Fjellskogområder anerkjent av WWF
I prosjektet Global 200 identifiserer WWF tolv økoregioner som fjellskoger (montane forest):
Kortbane-EM i svømming 2019
Kortbane-EM i svømming 2019 ble arrangert i Glasgow i Storbritannia fra 4. til 8. desember 2019.
Menn
Forklaring: VR - Verdensrekord; ÅBT - Årsbestetid; ER - Europeisk rekord; NR - Nasjonalrekord; MR - Mesterskapsrekord
Kvinner
Forklaring: VR - Verdensrekord; ÅBT - Årsbestetid; ER - Europeisk rekord; NR - Nasjonalrekord; MR - Mesterskapsrekord
Roger Kellaway
Han spilte på 60-tallet med Kai Winding, Al Cohn/Zoot Sims og Clark Terry/Bob Brookmeyer, samt medvirket på innspillinger med Ben Webster, Maynard Ferguson, Wes Montgomery og Sonny Rollins. Etter flytting til Los Angeles (1966) har han tatt til filmmusikk (som All in the Family), og beveget seg mot funk, såvel som etablert egen cellokvartett (utgivelse 1970). For filmen A star is born ble han Oscar-nominert, og med Memos for paradise ble det Grammy.
Rundt 1990 spilte han mye med skandinaviske jazzmiljø. Med Putte Wickman/Red Mitchell kom Som o'this and some o'that, med Joakim Milder/Red Mitchell kom Live in Stockholm, begge på Dragon Records. Med Magni Wentzel ga han ut tre plater, først i trio med Red Mitchell, New York Nights (Gemini Records, 1991), så med Niels-Henning Ørsted Pedersen Come away with me (Gemini Records, 1993), til sist Turn out the stars (Hot Club Records, 1995). Han spilte med Atle Nymo/Frode Nymo Quartet på Inner Urge, live fra Oslo Jazzfestival (Taurus Records, 2002).
I hjemlandet har hans Roger Kellaway Trio (med Bruce Forman gitar og Dan Lutz bass) gitt ut I Was There: Roger Kellaway Plays From The Bobby Darin Songbook (2003), Remembering Bobby Darin (2004) og Heroes (2005).
Buheii vindpark
Det er installert 19 Vestas V150 MK 3E turbiner på 4,2 MW hver. Rotordiameter 150 meter, tårnhøyde 105 meter.
Junikveldvikler
Junikveldvikler (Epinotia tetraquetrana) er en sommerfugl i gruppen av viklere (Tortricidae).
Buheii vindpark
Total effekt er 79,8 MW. Årsproduksjon er 281 GWh.
Junikveldvikler
Utseende
En middelsstor (vingespenn 12-16 millimeter), brunlig vikler. Som vanlig i slekten Epinotia er den ganske variabel i fargen. Det beste ytre kjennetegnet på arten er at den vanligvis har en firkantet, lysgrå flekk ved forvingens bakkant. Ellers er vingens grunnfarge mer eller mindre brun, gjerne med et litt mørkere nettmønster, i alle fall hos lyse individer. Bakvingen er lyst gråbrun.
Buheii vindpark
17 års kraftproduksjon fra vindparken er solgt til smelteverket Eramet Kvinesdal.
Junikveldvikler
Levevis
Larvene lever på bjørk (Betula spp.) og or (Alnus spp.). De klekkes om høsten og borer først inn i en tynn kvist, som sveller opp som en galle. Når larven blir større, lever den inne i et ombrettet blad. De voksne viklerne flyr i skumringen, mest i juni, og kommer gjerne til lys.
Utbredelse
Den er utbredt over hele Europa, unntatt i sørøst, og i det nordlige Asia. I Norge er den vanlig over hele landet.
Navotas
Navotas (offisielt City of Navotas) er en by på øya Luzon på Filippinene. Den ligger i Metro Manila og hadde 249,463 innbyggere ved folketellingen i 2015.
Per 30. september 2019 er byen er inndelt i 14 smådistrikt, barangayer, samtlige tettstedsdistrikter.
Denne mann er farlig
Denne mann er farlig (originaltittel: The Medusa Touch) er en britisk-fransk thriller og mysteriefilm fra 1978 regissert av Jack Gold. Filmen handler om en mann som er i stand til å forårsake katastrofer bare ved hjelp av tankens kraft. En kveld blir han utsatt for et drapsforsøk og blir derav liggende i koma. En drapsetterforsker avdekker den sjokkerende livshistorien til mannen og innser at han fremdeles utgjør en fare. Hovedrollen spilles av Richard Burton, mens sentrale biroller spilles av Lino Ventura og Lee Remick. Manus er basert på Peter Van Greenaways roman The Medusa Touch fra 1973.
Handling
Forfatteren John Morlar blir innlagt på sykehuset med svært alvorlige skader etter et drapsforsøk. Omtrent samtidig kommer den franske etterforskeren Brunel til London. Han er blitt forflyttet som ledd i et utviklingsprogram mellom Frankrike og Storbritannia. Tilfeldigvis blir han satt til å etterforske drapsforsøket på Morlar. Ut ifra sykejournalen til hans psykolog kan det tyde på at Morlar var sinnssyk. Han trodde selv at han var besatt, og at han kun med tankens kraft kunne drepe og skape store ødeleggelser. Brunel oppsøker personer som har kjent Morlar opp gjennom årene for å forsøke å kartlegge uklarhetene rundt drapsforsøket. Etterhvert faller flere og flere av bitene på plass, og han innser til sin forskrekkelse at Morlar ikke lider av tvangstanker, men besitter fryktinngytende krefter. På sykehus begynner den hardt skadde Morlar å vise tegn til bedring. Han ligger fremdeles i koma, men sine overnaturlige krefter har han fremdeles intakt.
Om filmen
Den amerikanske filmkritikeren Leonard Maltin gav den 2 av 4 stjerner.
Den har fått 2 av 5 stjerner i Den store film- og videoguiden.
Darshan Singh
Darshan Singh Kular (født 15. april 1938 i Sansarpur), indisk landhockeyspiller som deltok i de olympiske leker 1964 i Tokyo. Singh ble olympisk mester i landhockey under Sommer-OL 1964 i Tokyo. Han var med på det indiske laget som vant landhockeyturneringen. India vant semifinalen med 3-1 over Australia og i finalen beseiret de Pakistan med 1-0. Singh spilte ni kamper og scoret to mål i turneringen.
DFU
DFU har flere betydninger:
Kartong
Kartong har flere betydninger på norsk:
Kokk (andre betydninger)
Kokk kan referere til:
Rosenvilderevyen
Rosenvilderevyen er en skolerevy ved Rosenvilde videregående skole i Bærum. Etter forsøk på å få i gang en revy, blant annet på 1980-tallet, ble den første revyen spilt i 2001 med tittelen «Første gang».
Johannes Bobrowski
Johannes Bobrowski (født 9. april 1917 i Tilsit i Østpreussen i Tyskland, død 2. september 1965 i Berlin) var en tysk forfatter.
Bobrowski kom fra en evangelisk-baptistisk og nasjonalkonservativt orientert familie. Faren var jernbanefunksjonær. Han ble født i byen som da het Tilsit, men i 1925 flyttet familien til Rastenburg, og endelig i 1928 til Königsberg, der han gitt på gymnasium. En av hans lærere var Ernst Wiechert. I 1937 begynte han på et kunsthistoriestudium ved Universitetet i Berlin. Som del av Bekennende Kirche hadde Bobrowski kontakt med den tyske motstand mot nasjonalsosialismen.
Han deltok som korporal i andre verdenskrig i Polen, i Frankrike og i Sovjetunionen på Østfronten, og var krigsfange i Russland 1945–1949. Etter løslatelsen bosatte han seg i bydelen Berlin-Friedrichshagen i Øst-Berlin, der han fra 1950 arbeidet som forlagskonsulent. Det første diktet han utga etter krigen sto i Sinn und Form, og førte til et nært vennskap med Peter Huchel. Han inngikk i den tyske litterære sammenslutningen kalt Gruppe 47.
Filmregissør
Filmregissør er den kunstnerisk ansvarlige i en filmproduksjon, og dermed for visualiseringen av filmmanuskriptet. Regissøren står for filmens kreative og dramatiske aspekter og instruerer de tekniske operatørene og skuespillerne under innspillingen av filmen. Utover det å instruere handlingen foran kameraet, som omfatter skuespillet og dialogen, orkestrerer regissøren også kamerainnstillinger og -bevegelser, lyd, lyssetting og alle andre aspekter som bidrar til filmens endelige audiovisuelle uttrykk, også kalt Mise en scène.
Innenfor europeisk film er det tradisjon for at filmregissøren har stor kunstnerisk kontroll med filmen, mens mange regissører i for eksempel Hollywood er underlagt og utvelges av produsenten, som har det endelige ansvaret overfor filmselskapet og beslutningskompetansen i spørsmål om alt fra manuskriptet til den endelige klippingen av filmen.
Liv Ramskjær
Liv Jorunn Ramskjær (født 30. september 1958) er generalsekretær i Norges museumsforbund.
Hun er cand.philol. i historie og har bakgrunn fra Kulturrådets museumsseksjon, Riksarkivet, Norsk Teknisk Museum og ABM-utvikling.
Institusjonskokk
Institusjonskokken står for det daglige arbeidet i kjøkkenet. Arbeidsoppgavene er tilbereding av ulike matretter, normalkost og dietter. Kokken bearbeider råvarer og anretter maten. Mange steder pakkes maten i egen emballasje ut til pasienter/forbrukere. Institusjonskokken er med på å skape trivsel og positive opplevelser for sine forbrukere/kunder i en hverdag der maten ofte høydepunktet i hverdagen. Den største utfordringen en institusjonskokk har er å lage næringsrik og velsmakende mat til mange mennesker på en gang, og ta hensyn til alle forbrukernes behov. I mange tilfeller skal maten de lager passe til en enkelt person, som f.eks at det samme måltidet må kunne lages på mange forskjellige måter. Noen trenger større næringsinnhold, i en liten porsjon og da må dette tilpasses for akkurat denne porsjonen. Noen må ha redusert mengden salt i kosten, fettredusert eller laktoseredusert osv. Så utfordringene er mange når det gjelder å lage god å næringsrik mat for enhver person. Det som er positivt med å være institusjonskokk er at du kan lage et godt alternativ til en som trenger det. Du kan bidra til en bedre hverdag og endre matopplevelsen til en person.
Som institusjonskokk er det nødvendig å være effektiv, nøyaktig og kreativ. I tillegg til interesse for matlaging, dietter og kosthold må man ha gode samarbeidsevner og innsats. Det stilles store krav til personlig hygiene. Noe som er veldig viktig for en institusjonskokk kan skape et matprodukt som ser inbydienede ut, smaker godt og skaper en god og smaksrik matopplevelse.
Ekudden
Ekudden eller Villa Ekudden (finsk Tamminiemi) er en villa i Helsingfors' bydel Mejlans. Villaen er kjent som tidligere presidentbolig, og er i dag museum.
Villaen ble bygd i 1904 av arkitektbyrået Sigurd Frosterus og Gustaf Strengell for den danskefødt forretningsmannen Jørgen Nissen. Etter flere eiere ble villaen i 1940 donert til staten av den daværende eieren Amos Anderson, en kjent forretningsmann og mesén. Anderson var en venn av daværende president Kyösti Kallio, og tanken var å la boligen bli presidentens embetsbolig. Kallio rakk imidlertid aldri å bosette seg på Ekudden, før han døde i embetet i desember 1940.
Etter Kekkonens død i 1986 har Ekudden blitt et museum, og det er innredet slik det var i den legendariske presidentens tid. Ekudden nås fra sentrum med Buss nr 24; og ligger nær Helsingfors bys kunstmuseum og friluftsmuseum Fölisön. Den nåværende presidentboligen Talludden ligger også i samme bydel.
Jolanta Ogar
Jolanta Ogar (født 28. april 1982) er en polsk seiler som spesialiserer seg i 470. Under Sommer-OL 2012 i London representerte hun landet sitt, der hun ble nummer 12.
Under Sommer-OL 2020 i Tokyo som ble arrangert i 2021, tok hun sølv.
Taguig
Taguig City er en by på øya Luzon på Filippinene. Den ligger i Metro Manila og hadde 804,915 innbyggere ved folketellingen i 2015.
Byen er inndelt i 28 smådistrikt, barangayer, per 30. september 2019.
Mesa (programmeringsspråk)
Mesa er et innovativt programmeringsspråk som ble utviklet på slutten av 1970-tallet ved Xerox Palo Alto Research Center i Palo Alto, California, USA. Språket er ALGOL-lignende og har en sterk støtte for modulær programmering.
Mesa ga opphav til programmeringsspråket Cedar, og hadde også en sterk innflytelse på Modula-2 og Java.
«Olavssuden II»
«Olavssuden II» var et langskip som Snorre hevder Håkon Håkonsson lot bygge, visstnok bestilt under kongens besøk på Berget (Tønsberg) i 1234. Det skal ha vært et stort og uvanlig vakkert skip på 29 rom.
I 1249 dro Håkon Håkonsson om bord på «Olavssuden» i spissen for en utferdsleidang til fredsmøtet med svenskene i Konghelle, med en maktdemonstrasjon langs Göta älv ønsket han å gjør inntrykk på svenskene med sine storskipene. Birger jarl som skulle møte den norske kongen sammen med Sveriges konge Erik Eriksson, reagert annerledes på maktdemonstrasjonen. Han sendte bort svenskekongen og dro til Lödöse, deretter sendt bud til nordmennene om at han ikke oppriktig kunne stolte på deres hensikter omkring fredsmøtet. Håkonsson reagerte ved å fortsette oppover elven til Lödöse og la til ved Torrskog like overfor Lödöse med flåten. Jarlen valgte å innlede samtalene som sluttet med et fredsforlik mellom kongedømmene Norge og Sverige.
Håkon Håkonsson dro med en ny utferdsleidang i året 1253 tilbake til munningen av Göta älv der de skulle møte svenskene som hadde stilt opp en hær ved Gullbergseid på 5000 mann, fra nord skulle den norske leidangen avanserte langs kysten til sjøs mens svenskene tok seg fram mot Halland på landssiden. Danskene forhindret dette med utsendinger som tok kontakt med Birger jarl og klart å få et forlik med ham.
Harde strenger
Harde strenger er en norsk gangster.komedie som hadde premiere 25. februar 2012. Filmen er regissert av Torgeir Hegna, som også skrev manuset. Handlingen foregår i Bø i Telemark. Opptakene ble gjort fra 1. juli til 10. juli 2011.
«Olavssuden II»
Kongen la til ved Öckerö på vestsiden av Hisingen med den norske flåten, der mottok han et nytt storskip som het Korssuden. Det var så høy at relingen var på høyde med teltåsene på «Olavssuden», det var 9 alen fribord på «Korssuden».
«Olavssuden» også deltok i utferdsleidangen til Danmark, 1256, da kong Håkon Håkonsson samlet til seg en formidable leidangsstyrke på nærmere 360 skip ved Öckerö. Kongen satte storskipet på vannet i Bergen og seilte ut på sjøen der han så sendt bud til resten av landet om å mobilisere leidangen for samling ved munningen av Göta älv. Derfra sendte kongen en stor del av hæren sydover til Halland som ble herjet og utsatt for store ødeleggelser med liten motstand på vegen.
Harde strenger
Handling
Tre venner skylder penger til en skummel kjeltring. Vennene setter derfor ut for å stjele en fele som skal være verdt 20 millioner norske kroner. Men ingenting går som de tre vennene hadde planlagt.
Musikk
Musikken er komponert av Daniel Lurås og Ola Rørmark. Låtene «Priscilla» og «Dancin' Daisy» av det norske bandet Humbucker ble brukt i begynnelsen av filmen.
EM i fotball for kvinner 2017
UEFAs EM i fotball for kvinner 2017, ofte kalt EM i fotball for kvinner 2017, var det tolvte mesterskapet arrangert av UEFA for europeiske kvinnelandslag i fotball. Mesterskapet var utvidet fra 12 til 16 lag, noe som førte til seks ekstra kamper i gruppespillet. Fem av 16 lag debuterte i sluttspillet, som ble avholdt fra 16. juli til 6. august 2017.
Valg av vertsland
Sju forbund (fotballforbundene i Frankrike, Israel, Nederland, Polen, Skottland, Sveits og Østerrike) meldte sin interesse for å være vertsland for mesterskapet. Nederland ble tildelt mesterskapet 4. desember 2014.
Det var første gang KNVB avholdt et stort mesterskap for kvinner.
Kvalifisering
47 UEFA-land meldte seg på i turneringen (inkludert Andorra som deltok for første gang på seniornivå). Vertsnasjonen Nederland kvalifiserte seg automatisk; de øvrige 46 lagene konkurrerte om 15 plasser i sluttspillet. Kvalifiseringen besto av to runder og en play-offrunde:
Kvalifiserte lag
Følgende lag er kvalifisert til sluttspillet:
Målscorer
Source: UEFA.com
Priser
UEFA annonserte følgende prisvinnere etter mesterskapet.
Prispenger
Totalt ble € 8,000,000 utdelt i prispenger. Det var € 2,200,000 mer enn i 2013:
Jørn Fevang
Jørn Fevang (født 21. mars 1960) er en norsk organist og kordirigent. Siden 1992 har han vært kantor i Bragernes kirke.
Kunstnerisk virke
1987–1992 var han kantor i Lilleborg kirke i Oslo og fra 1992 har Fevang vært kantor i Bragernes kirke i Drammen og dirigent for Bragernes Kantori, Bragernes kirkes guttekor og Bragernes kirkes solistensemble. Sammen med sin kone Beate Strømme Fevang, som også er kantor i Bragernes, fikk han Drammen kommunes kulturpris i 2005. Med korene i Bragernes har han oppført en lang rekke større verker for kor og orkester, samt innført en praksis med et rikt musikkliv i gudstjenestene på søndager. Bl a ble Bachs verker Messe i h-moll (2011 og 2016) og Johannespasjonen (2018) brukt som liturgisk musikk i gudstjenesten for første gang i Norge.
Fevang har komponert kirkelig bruksmusikk, bl a orgelforspill, orgelkoraler og kormusikk. . Korstykket Te Deum ble komponert til Bragernes kirkes 150 års jubileum i 2021.
Fevang har sittet i en rekke sentralkirkelige råd og utvalg. Han var lærer i messesang og gudstjenesteøvelser ved Menighetsfakultetet gjennom mange år. Fra 2010 var han medlem av komiteen for ny utgave av Norsk salmebok i Den norske kirke. Han har skrevet bidrag til en lang rekke festskrift, tilegnet blant andre Søren Gangfløt, Ove Kristian Sundberg, Magnar Mangersnes, Terje Kvam, Trond H.F. Kverno og Kjell Mørk Karlsen.
Fevang er Sankt Hallvard Ordens kantor og medlem av Ordens Kanseliet.
Australia under Sommer-OL 1904
Australia under Sommer-OL 1904. To sportsutøvere fra Australia, begge menn, deltok i henholdsvis friidrett og svømming under Sommer-OL 1904 i St. Louis. Svømmeren Frank Gailey vant fire medaljer.
Ulrik Wisløff
Ulrik Wisløff (født 12. juli 1968) er en norsk professor i fysiologi ved Institutt for sirkulasjon og bildediagnostikk ved NTNU i Trondheim. Han er også fysiolog for Rosenborg Ballklub.
Han forsker på hvordan trening og mosjon kan brukes som medisin, og leder forskningsgruppen K.G. Jebsen – Senter for hjertetrening (Cardiac Exercise Research Group/CERG). Denne gruppen forsker på hvilke effekter fysisk trening har på hjerte, blodårer og skjelettmuskulatur, der forebygging og behandling av hjerte- og karsykdommer er spesielt i fokus. Wisløff forsker også på fotballfysiologi, og er forskningsansvarlig for fysisk trening ved Norsk Toppfotballsenter. Han har vunnet flere internasjonale priser for sin forskning.
Kondiskalkulatoren World Fitness Level
Wisløff og hans kolleger i K. G. Jebsen - Senter for hjertetrening på NTNU har utviklet en kondisjonskalkulator hvor folk ved hjelp av få mål som kjønn, alder, hvilepuls etc kan få vite sitt kondisjonsnivå og sin kondisjonsalder. Maksimalt oksygenopptak er et presist mål på kondisjon, men direkte testing av kondisjon tidkrevende og det krever dyrt utstyr og kompetent personell. Kondiskalkulatoren er laget basert på direkte måling av 4600 friske voksne i alderen 20-90 år i forbindelse med Helseundersøkelsen i Nord-Trøndelag.
Folk som tar kondiskalkulatoren kan velge å svare på et utvidet spørreskjema som lagres i en database som brukes til fremtidig forskning. Kalkulatoren er i dag tilgjengelig på norsk, engelsk, farsi og tysk.
PAI (Personlig aktivitetsintelligens)
I januar 2016 ble aktivitetsappen Mio PAI lansert under teknologimessen Consumer Electronics Show (CES) i Las Vegas. Appen er basert på Wisløff og hans kollegers forskning. PAI står for personlig aktivitetsintelligens, og er en algoritme som måler aktivitetsnivå basert på pulsmåling under aktivitet. Med utgangspunkt i brukerens profil bestående av mål som alder, kjønn, hvilepuls etc og faktisk målt puls under aktivitet, får brukeren en score. Målet er å oppnå 100 PAI eller mer i uka. 100 PAI er det som trengs for å redusere risiko for hjerte- og karsykdom og en rekke andre livsstilsrelaterte sykdommer. Hva man gjøre for å oppnå 100 PAI kan man velge helt selv. Det kreves betydelig mer aktivitet med lav intensitet mot aktivitet med høy intensitet for å oppnå 100 PAI. Det er datamateriale fra Helseundersøkelsen i Nord-Trøndelag (HUNT) som ligger til grunn for forskningen bak PAI.
Darrol Barry
Darrol Barry (født 13. september 1956 i Salford, død 3. juni 2018 i Muskat ) var en engelsk komponist.
Nikola Šaranović
Nikola Šaranović (født 23. november 1968) er en montenegrinsk skytter som konkurrerer i pistolskyting. Han representerte landet sitt under Sommer-OL 2012 i London, der hans beste resultat var nummer 38 i 50 meter pistol.
Vladimir Sjadrin
Vladimir Nikolajevitsj Sjadrin (russisk: Владимир Николаевич Шадрин ; født 6. juni 1948 i Moskva, død 26. august 2021) var en sovjetisk ishockeyspiller som deltok i de olympiske vinterleker 1972 i Sapporo og 1976 i Innsbruck.
Sjadrin ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. Sjadrin spilte tre kamper og scoret ett mål i OL-turneringen.
Tinn Idrettslag
Tinn idrettslag er et idrettslag fra Atrå i Telemark. Idrettslaget ble grunnlagt i 1893 men ble stiftet på ny i 1999 etter at Tinn Skillag og Austbygde idrettslag ble slått sammen til ett. Tinn IL har fire satsningsområder med fotball, ski, barneidrett og en ungdomsgruppe for sosiale arrangementer.
Hovedlaget i fotball er kun sporadisk med i laveste divisjon i Telemark fotballkrets, mens yngre avdeling har et større aktivitetsnivå med flere lag i forskjellige avdelinger.
Eniro Norge
Eniro Norge er et datterselskap av det svenske Eniro AB. Selskapet ble etablert i Norge i 2001 etter oppkjøpet av Scandinavia Online og overtok da varemerkene Sol.no og Kvasir.no. 17. januar 2005 etablerte selskapet søketjenesten Eniro.no. 6. desember 2005 overtok Eniro Norge sin hovedkonkurrent, Findexa, med merkevarenavnene GuleSider, BizKit, Ditt Distrikt og Yelo.
Eniros produkter gir sine brukere hjelp til å finne relevant informasjon de søker etter via kanaler som katalog, Internett, mobile tjenester og manuell nummeropplysning.
I produktporteføljen inngår kjente merkevarer som Gule Sider, Kvasir, Ditt Distrikt, Telefonkatalogen, Proff™ og SOL, samt Findexa Forlag som er et datterselskap av Eniro Norge.
Kvalifisering til EM i fotball 2024, gruppe E
Kvalifisering til EM i fotball 2024, gruppe E er en av ti grupper i EM-kvalifiseringsturnering for å se hvilke lag som kvalifiserer seg til europamesterskapet i fotball i 2024, som skal avholdes i Tyskland. Gruppe E består av følgende lag: Albania, Færøyene, Moldova, Polen og Tsjekkia. Trekningen ble gjennomført i Frankfurt am Main i Tyskland 9. oktober 2022. Lagene skal spille mot hverandre hjemme og borte i en round robin-format.
Gruppevinneren og andreplassen i kvalifiseringsgruppa kvalifiserer seg til europamesterskapet.
Kamper
--
-
---
Kadettpartiet
Kadettpartiet (egentlig Det konstitusjonelt-demokratiske parti, russisk: Конституционно-демократическая партия) var et politisk parti i Russland. Det ble ledet av Pavel Miljukov, og eksisterte fra 1905-revolusjonen til den russiske revolusjonen da det ble forbudt av bolsjevikene.
Dumavalget
I valget til den første Statsdumaen i februar 1906 fikk Kadettene 37% av stemmene i byene og dermed 30% av plassene i parlamentet. Sammen med Trudovik-fraksjonen fikk de flertall, men da regjeringen nektet å godkjenne deres politiske plattform ble det til at Kadettene konsekvent stemte imot alle regjeringens forslag. Den 9. juli erklærte regjeringen av Dumaen ikke var vedtaksdyktig, og valgte å oppløse den. Kadettene og Trudovikene svarte med å møtes i Finland der de undertegnet et manifest der de oppfordret folk om ikke å betale skatt, snike seg unna verneplikten og passivt motarbeide myndighetene. Manifestet ble i det store og hele ignorert av massene, og førte bare til at ledelsen i Kadettpartiet ble forbudt å delta i fremtidige parlamentsvalg.
I 1906, etter at revolusjonsfaren foreløpig var over, gikk Kadettene inn for en mer moderat linje der de støttet et konstitusjonelt monarki. Myndighetene var likevel skeptiske til Kadettpartiet.
Før det andre dumavalget i 1907 var Kadettene i en vanskelig posisjon. Lederskapet i partiet var holdt utenfor parlamentet etter fiaskoen med manifestet i 1905, og antallet parlamentsmedlemmer fra Kadettene var redusert til 100. Kadettene var fortsatt den største gruppen i Dumaen, men hadde mistet mye av makten. Etter at Kadettene nektet å stemme for en resolusjon som fordømte revolusjonær vold fikk statsminister Pjotr Stolypin et påskudd til å oppløse Dumaen, for deretter å innføre en ny valglov som sterkt hemmet liberale og venstreorienterte partier.
I den tredje Dumaen (1907–12) fikk derfor Kadettene bare 54 representanter, og falt dermed ut av de viktigste komiteene. Fra 1908 ble Kadettene enda mer moderate, og søkte i utstrakt grad et samarbeid med regjeringen. Partiet ble også kompromissvillig i arbeidet i Dumaen, og søkte samarbeid med sentrumsfraksjoner og høyreorienterte fraksjoner. Dette førte til at Kadettene fikk igjennom flere liberale lover om blant annet religiøse friheter, trykkefrihet og organisasjonsfrihet, men disse ble senere underkjent i overhuset eller stoppet ved veto av tsaren. Dette satte Kadettene i dårlig lys, da resultatene fra deres nye strategi ble svært magre.
Samarbeid
De neste årene ble det store interne stridigheter i partiet. Venstresiden ønsket en slutt på samarbeidet med regjeringen, mens andre ledende Kadetter ønsket å gå enda lenger til høyre. Etter utbruddet av første verdenskrig ble imidlertid uenighetene lagt på is, da Kadettpartiet betingelsesløst støttet regjeringen.
Etter at krigslykken snudde gikk Kadettpartiet inn i den såkalte «progressive blokk» i Dumaen. Denne blokken var sterkt kritiske til myndighetenes håndtering av krigen, og ønsket en regjering basert på parlamentariske prinsipper. Da tapene i krigen bare økte ble kritikken fra Kadettene stadig sterkere, noe som kulminerte med Miljukovs tale i Dumaen i oktober 1916 da han gikk langt på vei i å beskylde flere regjeringsmedlemmer for forræderi.
Regjering og resultat
Under februarrevolusjonen i 1917 gikk Kadettene inn i en midlertidig regjering under Georgij Lvov. Regjeringen gikk inn for å slutte all særbehandling basert på religion eller nasjonalitet, og økte det lokale selvstyret. De økte også det polske selvstyret, men dette hadde mest symbolsk betydning da polen var okkupert av Sentralmaktene. Denne linjen ble imidlertid snart tonet ned, siden mange fryktet et riket kunne gå i oppløsning. Kadettene var nå blitt et helt annet parti enn bare elleve år i forveien. Det tidligere så radikale partiet var nå det mest høyreorienterte større partiet, siden alle monarkistiske partier var blitt oppløst.
Etter at Miljukov hadde lovet Ententen å fortsette krigen i april 1917 gikk Russland inn i en regjeringskrise. Dette førte til at moderate sosialister ble invitert inn i regjeringen. I juli ble Aleksandr Kerenskij ny statsminister med støtte fra Kadettene. Etterhvert ble Kadettdeltagelsen i regjeringen en belastning for sosialistene, og etter oktoberrevolusjonen ble partiet undertrykket av bolsjevikene. Etter den russiske borgerkrigen ble partiledelsen tvunget til å forlate landet, og partiet gikk i oppløsning.
Balansert strøm
Balansert strøm er i atmosfærisk dynamikk en idealisering av atmosfæriske bevegelser der kreftene som virker på en luftpakke i balanse. Idealisert sett er stasjonær balansert strøm ofte en god tilnærmelse og er nyttig til å kvalitativt forstå atmosfæriske bevegelser.
Bevegelsesligningene i naturlige koordinater
De horisontale bevegelsesligningene for en luftpakke i naturlige koordinater kan uttrykkes som følgende:
,
der
I de følgende utledningene regner vi strømmen som stasjonær. Det vil si at strømlinjene ikke endrer seg og at man ikke tar med tangentkraften (slik at ). Ved å ta bort spesifikke ledd, får man fem følgende idealiserte strømmer: Antitriptisk strøm, syklostrofisk strøm, geostrofisk strøm, gradientstrøm og treghetsstrøm.
Antitriptisk strøm
Antitriptisk strøm skildrer ikke-akselererende strøm i en rett linje fra høyt til lavt trykk. Antitriptisk strøm er trolig den minst benyttede av de fem idealiserte strømmene, fordi vilkårene er strenge.
Utledning
For å få ligningen for antitriptisk strøm tenker man seg at den antitriptiske strømmen ikke går langs noen kurver. Man lar altså krumningsradiusen gå mot uendelig, og dermed vil sentrifugalleddet gå mot null. Vi tenker oss også at det ikke er noen trykkgradientkrefter normalt på trajektorien, eller vi tar bort. Vi tar også bort corioliskraften. Til slutt tenker vi oss at trykkgradientkraften normalt på trajektorien til pakken og friksjonskraften er i perfekt balanse. Dermed blir ligningen for antitriptisk strøm:
.
Bruk
Antitriptisk strøm kan brukes til å skildre visse grenselagsfenomener, som f.eks. solgangsbris og ekmanpumping.
Utledning
For å få syklostrofisk balanse tar man bort leddene for friksjon, coriolis og tangentiell trykkgradient. Bevegelsesligningen blir da redusert til:
,
som gir
Bruk
Siden syklostrofisk strøm ignorerer corioliseffekten, er den avgrenset til bruk på lave breddegrader eller på liten skala. Syklostrofisk strøm eller balanse blir ofte brukt til å studere småskala, kraftige virvler, som støvvirvler, tornadoer og skypumper. Rennó and Buestein brukte den syklostrofiske fartsligningen som grunnlag for en teori om skypumper. Winn, Hunyady og Aulich brukte den syklostrofiske tilnærmelsen for å regne ut den maksimale vinden til store tornadoer som passerer nær Allison i juni 1995.
Geostrofisk strøm
Geostrofisk strøm skildrer rettlinjet strøm parallelt til de geopotensielle høydelinjene. Dette skjer ofte i den øvre troposfæren og meteorologer bruker ofte den geostrofiske og kvasi-geostrofiske teorien.
Utledning
I den øvre troposfæren kan man ofte se bort ifra friksjon og krumning. Ved å tenke seg stasjonær strøm parallelt med de geopotensielle høydelinjene står man igjen med:
Hvis vi løser ligningen med tanke på V, får vi:
Bruk
Se artikkelen om geostrofisk vind for en skildring av bruk.
Gradientstrøm
Geostrofisk strøm er hovedsakelig en grei tilnærmelse i den øvre troposfæren. Den er derimot en strøm som er parallell med isobarer, noe strømmen sjelden er. Gradientstrøm tar med krumningen i strømmen og er generelt en mer nøyaktig tilnærmelse enn geostrofisk strøm. Matematisk er derimot gradientstrømmen mer komplisert og geostrofisk strøm er bare litt mindre nøyaktig, så gradienttilnærmelsen blir ikke like ofte brukt.
Utledning
Vi tenker oss at strømmen ikke er utsatt for friksjon og strømmer parallelt til de geopotensielle høydelinjene. Løser vi den resterende bevegelsesligningen får vi:
for V får vi:
Ikke alle løsninger av gradientvindligningen gir rimelige resultater. For vanlig syklonisk og antisyklonisk rotasjon kan man vise at den geostrofiske vindligningen underestimerer den virkelige vinden i syklonisk rotasjon og overestimerer den faktiske vinden i antisyklonisk rotasjon.
Bruk
Gradientvinden er nyttig for å studere atmosfærisk strøm rundt høy- og lavtrykkssentre, særlig i områder der krumningsradiusen til strømmen rundt trykksenteret er liten og den geostrofiske tilnærmelsen ikke lenger kan brukes med stor nøyaktighet.
Treghetsstrøm
Selv om det sjelden er observert i atomsfæren, kan man få roterende strøm uten at man har trykkgradientkrefter. Denne typen strøm blir kalt for treghetsstrøm.
Utledning
Ved å se bort ifra trykkgradientkraften ( og ) og friksjonskraften står vi igjen med:
som gir oss
Bruk
Siden atmosfæriske bevegelser i stor grad kommer av trykkgradientkrefter, er ikke treghetsstrøm særlig mye brukt i atmosfærisk dynamikk. Man har derimot oftere treghetsbevegelser i havet, der strømmene ofte er drevet mer av overflatevind enn av trykkforskjeller.
Liste over høyeste fjell i Gjesdal
Liste over høyeste fjell i Gjesdal omfatter de høyeste fjellene innenfor Gjesdal kommune med en primærfaktor på minst 50 meter.
Sentralasiatiske leker 1995
Sentralasiatiske leker 1995 (sentralasiatiske leker) ble arrangert i Tasjkent i Usbekistan i 1995.
Øysteseelva
Ørredalsfossen i Øysteseelva er en attraksjon i området. Ellers er området rundt Fitjadalsvatnet et svært viktig friluftsområde, for fotturer, jakt og fiske, samt kulturattraksjoner.
Konsesjonssøknad for Øysteset kraftverk
Den 20. februar 2012 ble det sendt konsesjonssøknad for bygging av Øystese kraftverk til Norges vassdrags- og energidirektorat (NVE). Det er Øystese Kraft AS som består av fallrettshavere og grunneiere i tiltaksområdet som har sendt søknaden. Prosjektet går ut på å utnytte et fall på ca. 225 m i elva, og er estimert til å gi en årlig energiproduksjon på ca. 63,1 GWh. Prosjektet er estimert til å koste 180,6 millioner kroner. Det planlegges å bygges en dam for inntak til kraftverket ca. 575 m nedstrøms utløpet av Fitjadalsvatnet. Denne som skal være ca. 6 m høy. Dammen for inntaket vil heve vannstanden fra kote 254 til kote 260. Kraftverket vil være et rent elvekraftverk uten reguleringsmuligheter. Sjakt og trykktunnel til kraftstasjonen planlegges i fjell, og også selve kraftstasjonen skal ligge i fjell. Det planlegges veger til dam, utløp og kraftstasjon. Tiltaket vil resultere i et massedeponi. Inntaket til kraftverket vil få et nedbørfelt på 40,8 km2 og middelvannføringen her er beregnet til 4,8 m3/s. Slukeevnen til kraftstasjonen vil bli 12,0 m3/s og installert effekt 23,4 MW.
Konsekvensvurdering
Konsesjonssøknaden gjør rede for at konsekvensene for temaene «Landskap», «Flora og fauna» og «Friluftsliv, jakt og fiske» vil bli liten til middels negativ. For andre temaer som «Kulturminner og kulturmiljø», «Ferskvannsøkologi og vannkvalitet» og «Reiseliv» er konsekvensene vurdert til liten negativ. For andre temaer er konsekvensene vurdert til å være små, og for «Jord- og skogbruk» endog middels positive.
Barbourofelidae
- se liste
Øysteseelva
Konsekvensvurdering
Området nedenfor Ørredalsfossen er vurdert til å ha liten verdi for friluftsliv og elva er her lite synlig.
Barbourofelidae
Barbourofelidae (barbourofelider) er en utdødd, distinkt familiegruppe med kattelignende rovpattedyr, som eksisterte i Afrika, Eurasia og Nord-Amerika under miocen (16,9–9,0 Ma).
Klassifisering
Barbourofelidae ble i en periode (1991–2004) klassifisert som en underfamiliene av falske sabeltanntigere (Nimravidae) og senere (fra 2004) under rovpattedyr (Carnivora). Nå klassifiseres imidlertid gruppen som en søstergruppe til kattedyrene (Felidae), men dette er altså ikke ekte katter.
Utbredelse
Barbourofelider opptrer i fossile funn fra tidlig miocen i Afrika. Da landbruen mellom Afrika og Eurasia åpnet seg, migrerte det barbourofelider dit og videre (Barbourofelis) til Nord-Amerika. Minst tre tilfeller av migrasjon fra Afrika til Europa er kjent (Morlo, 2006). I 2013 ble det beskrevet et nytt tilfelle av migrasjon fra Afrika til Europa, i det at en ny art (†Albanosmilus jourdani) ble oppdaget i nordøst på Den iberiske halvøy.
Beskrivelse
Barbourofelidene hadde lange sabeltannlignende hoggtenner og en kompakt kroppsbygning. Forskere har antydet at de kroppslig sett minnet om en blanding mellom løve og bjørn. Man kan derfor tenke seg at artene var snikmordere som smygjaktet på byttedyr.
Øysteseelva
Avbøtende tiltak
Avbøtende tiltak som er planlagt er minstevannføring på 400 l/s i sommerhalvåret og 150 l/s i vinterhalvåret. Ved stans av kraftstasjonen skal brå vannstandsendringer i elva unngås med en omløpsventil. Denne vil sikre at det på den anadrome elvestrekningen vil være en vannføring på minimum 1,5 m3/s. Av andre tiltak er beplantning og landskapspleie, samt rensing av avløpsvann fra tunneldrivingen.
Barbourofelidae
Artsinndeling
Artsinndelingen nedenfor er i henhold til J.M. Robles m .fl. (2013).
Øysteseelva
Uttalelser til planene
Øysteseelva har vært inkludert i Supplering av Verneplan for vassdrag, men Direktoratet for naturforvaltning åpner for at vassdraget kan tas ut av planen og at konsesjonsbehandling kan skje. For øvrig er Øvre del av Øystesevassdraget planlagt overført til Samnangervassdraget, noe som vil bli et konkurrerende prosjekt. Det er BKK som er tiltakshaver for dette.
Kvam herad er positive til utbyggingen, og mener at utredningene som er gjort er grundig utførte.
Bergen Turlag er negative til planene og argumenter for at landskapskvalitetene, opplevelsesverdien, hensyn til friluftsliv og behovet for å ta vare på uberørt vassdragsnatur må vektlegges.
Naturvernforbundet sammen med Aftenposten har utpekt Øystesevassdraget som et av de viktigste elvene i Norge å verne
Fylkesutvalget i Hordaland fylkeskommune sier i en uttalelse at de vil verne den øvre delen av Øystesevassdraget, men at den nedre delen kan benyttes til vannkraftutbygging. .
NVE har ikke gitt innstilling i saken og høringsfristen gikk ut i oktober 2012.
Wang Xiaoli (seiler)
Wang Xiaoli (født 12. mai 1982) er en kinesisk seiler som spesialiserer seg i 470. Under Sommer-OL 2012 i London representerte hun landet sitt, der hun ble nummer 11.
Triariodes
Triariodes er en slekt av biller som tilhører familiegruppen bladbiller (Chrysomelidae). Det er kjent 3 arter.
Utseende
Middelssttore (ca. 5 millimeter), avlange, blanke, brungule eller rødgule bladbiller med svarte tegninger på dekkvingene. Pronotum er noe bredere enn langt, mer eller mindre sekakantet, ofte rødlig, mye smalere enn de jevnbrede dekkvingene. Antennene er tynne og nesten så lange som kroppen. Fasettøynene er forholdsvis små.
Levevis
Både larvene og de voksne (imago) er planteetere. De voksne billene flyr godt og kan forflytte seg over betydelige avstander.
Utbredelse
Slekten forekommer i Mexico og det sørlige USA.
Kommandoordren
Kommandoordren (tysk: Kommandobefehl) ble gitt av Adolf Hitler den 18. oktober 1942 og slo fast at allierte kommandosoldater som ble tatt til fange av tyske styrker i Europa og Afrika, ikke lenger skulle behandles som krigsfanger, men overføres til Sipo, dvs. henrettes, selv om de bar uniform. Ordren skal ha vært en respons på at tyske krigsfanger var blitt bundet og skutt under et britisk angrep ved Kanariøyene.
MTB 345-saken
I juli 1943 skulle den norske motortorpedobåten MTB 345 angripe tysk skipsfart på norskekysten. Seks nordmenn og en brite var om bord og ble snart tatt til fange av Wehrmacht og overlevert Sipo i Bergen. Som Wehrmachtsbefehlshaber Norwegen (= Vernemaktsbefalingsmann Norge) fra juli 1940 til desember 1944 stod general Nikolaus von Falkenhorst ansvarlig for hva Wehrmacht foretok seg i Norge. Britene regnet kommandoordren for lovstridig og stilte derfor Falkenhorst for britisk militærdomstol i Braunschweig 29. juli 1946.
Britene hadde i starten av 1945 protestert mot henrettelsene av MTB 345-folkene via sveitsiske kanaler, og fått saken registrert som krigsforbrytelse. MTB 345 tilhørte flotiljen i Lerwick på Shetland. Selv om fartøyet var norsk og førte norsk flagg, var det og også dets norske besetning underlagt britisk kommando. Saken ble dermed den første britiske krigsforbrytersaken ført i Norge. 24. juli 1943 dro MTB 345 til Sognefjorden med torpedoer og miner. Planen gjaldt regulær krigføring til sjøs, ikke sabotasje. Mannskapet var kledd i sine lands respektive marineuniformer. Båten la seg ved Aspøy og fikk kontakt med et par fiskere. Dagen etter, 28. juli 1943, så den ene fiskeren tyske fly sirkle over båtens skjulested. Like etter kom det tyske krigsskip, og han hørte skudd. Om kvelden så han båten bli slept bort av tyskerne. Otto von Schrader, øverstkommanderende for Kriegsmarine på Vestlandet, var på stedet. Samme natt konfererte han med sine offiserer om fangene som var ført til Bergenhus. Hitlers kommandoordre ble ikke nevnt, men det var åpenbart at det var den det gjaldt. Admiral von Schrader virket uvillig til å ta noe beslutning. I Bergen ble MTB-folkene forhørt av Abwehrs folk, som etter krigen forklarte at de oppfattet fangene som regulære marinefolk i uniform, ikke kommandosoldater.
Men alt neste morgen førte Sipo-folk dem til Ulven leir, der de andre fangene fikk husarrest for at de ikke skulle se nykommerne. På Ulven overtok SS-Hauptscharführer Johan Arndt fra Gestapo forhørene. Samme kveld fikk han vite at Hans Wilhelm Blomberg hadde hørt av Sipo-sjefen i Norge, Heinrich Fehlis, at Berlin hadde beordret fangene skutt. Om morgenen 30. juli 1943 ble de andre fangene på Ulven truet med å bli skutt om de ikke holdt seg innendørs med tildekkede vinduer. Noen klarte likevel å se ut gjennom sprekker i veggene, og så syv fanger der den ene var såret. De hørte skudd samme natt, og neste dag stod en lastebil med en stor trekasse utenfor. Leirkommandanten beordret en fange til å vaske noen hvite strømper, der den ene var merket med navnelappen «Hull» (navnet på den britiske telegrafisten). Den norske sjefen for båten rakk også å risse inn en innskrift på celleveggen, før en eksekusjonspelotong av politimenn og vakter skjøt MTB-folkene på en skytebane nær leiren. Da dom falt 4. desember 1945, ble Blomberg dømt til døden, mens Hans Keller fra Sipo i Oslo fikk livstidsdom for å ha formidlet henrettelsesordren fra Joseph Terboven og Fehlis til Blomberg. Også Erwin Lang fra Sipo i Bergen fikk livstidsdom for å ha ledet eksekusjonspelotongen. Georg Oppel fra Sipo i Bergen fikk 20 år for å ha overbrakt ordrer. Rudolf Kapp ved Gestapo i Bergen fikk 15 år for å delta i henrettelsene; Georg Eberl fikk også 15 år for å ha vært til stede. Men både Erwin Lang og Georg Oppel ble sendt hjem til Tyskland allerede 10. desember 1947, der britiske myndigheter sa seg villig til å ta imot dem.
Ole Kristian Langås
Ole Kristian Langås (født 7. mai 1993) er en norsk tidligere fotballspiller.
Han ble Sandnes spiller 1. januar 2014. Han har tidligere spilt for Ullensaker/Kisa IL. I 2013 ble han toppscorer for klubben med 14 mål.
Den 13. november 2017 skrev han under en ny toårskontrakt med Ull/Kisa.
Den 1. oktober 2019 skrev Langås under på en kontrakt ut 2022.
V-stil
V-stilen er en svevstilling i skihopping som ble innført rundt 1990. Æren for å ha introdusert stilen har tilfalt den svenske hopperen Jan Boklöv.
Biofilmbærer
En biofilmbærer er en komponent i en bioreaktor, en teknisk innretning som bryter ned biologisk materiale og danner biogass. Biofilmbæreren består av et fast bæremateriale, for eksempel plast, med stor overflate, som danner underlag for en biofilm. . Bærematerialet er formet som små sylindere eller gitter med en diameter på en til to centimeter. . Biofilmbærere omtales også som biobærere, biomedie og biofilter.
Biofilmbærere som slipper ut av reaktortanken utgjør et forurensingsproblem.
Teknologi
Biofilmbærere kan benyttes i trickle-filter, mbbr- og IFAS-anlegg.